ມືປືນ ໃສ່ເຄື່ອງແບບ ທະຫານ ອັຟການິສຖານ ສັງຫານ ທະຫານເນໂຕ້ 2 ຄົນ
ຖະແຫລງການ ຂອງອົງການເນໂຕ້ ກ່າວວ່າ ທະຫານກຳລັງປະສົມ ໄດ້ຍິງຕອບໂຕ້ ໃນການໂຈມຕີ ໂດຍໄດ້ສັງຫານ ມື້ປືນທັງສອງຄົນ.
ອົງການເນໂຕ້ ກ່າວວ່າ ມືປືນ 2 ຄົນ ທີ່ໃສ່ເຄື່ອງແບບທະຫານ ອັຟການິສຖານໄດ້ໂຈມຕີຄ້າຍທະຫານທີ່ແຂວງ Heldmand ໃນພາກໃຕ້ອັຟການິສຖານເມື່ອວັນພຸດມື້ນີ້ໂດຍຍິງປືນເຂົ້າໃສ່ ລົດແລະສັງຫານກຳລັງປະສົມ 2 ຄົນ ຖະແຫຼງການຂອງອົງການເນໂຕ້ກ່າວວ່າ ທະຫານກຳລັງປະ ສົມໄດ້ຍິງຕອບໂຕ້ຄືນ ແລະໄດ້ສັງຫານມືປືນທັງ 2 ອົງການເນໂຕ້ບໍ່ໄດ້ແຈ້ງໃຫ້ຊາບກ່ຽວກັບສັນຊາດຂອງພວກ ທະຫານທີ່ເສຍຊີວິດ ໂດຍປ່ອຍໃຫ້ປະເທດກ່ຽວຂ້ອງເປັນຜູ້ ປະກາດເອງ ໃນລະຫວ່າງການປະຕິບັດງານສູ້ລົບ ພາຍໃຕ້ການນຳພາຂອງສະຫະລັດ ໃນອັຟການິສ ຖານ ໄດ້ມີຫລາຍໆສິບຄັ້ງ ທີ່ທະຫານອັຟການິສຖານ ໄດ້ຍິງປືນເຂົ້າໃສ່ທະຫານອາເມຣິ ກັນແລະທະຫານຂອງປະເທດອື່ນໆ ການໂຈມຕີເຫຼົ່ານີ້ໄດ້ມີການຖິ້ມໂທດໃສ່ບາງພາກ ສ່ວນຂອງກຳລັງອັຟການິສຖານ ທີ່ພວກຕາລີບານໄດ້ແຊກຊຶມເຂົ້າໄປຢູ່ໃນກອງທັບຕະ ຫຼອດເຖິງຄວາມຄຽດແຄ້ນເປັນການສ່ວນຕົວ ຫລືຄວາມເຂົ້າໃຈຜິດທາງດ້ານວັດທະນະ ທຳລະຫວ່າງທະຫານພັນທະມິດ ອົງການເນໂຕ້ໄດ້ປະກາດຢຸດເຊົາການປະຕິບັດງານສູ້ລົບເມື່ອເດືອນທັນວາປີກາຍນີ້ແລະ ພວມດຳເນີນງານ ກັບກຳລັງທະຫານ ທີ່ຫລຸດຜ່ອນລົງ ຍັງເຫລືອຢູ່ ປະມານ 13,000 ຄົນ ຊຶ່ງສ່ວນໃຫຍ່ແມ່ນທະຫານອາເມຣິກັນເພື່ອໃຫ້ຄຳແນະນຳ ຊ່ອຍເຫລືອແລະເຝິກແອບກຳ ລັງອັຟການິສຖານ